Srilanka pendopapago

La Srilanka pendopapago (Loriculus beryllinus) estas malgranda papago kiu estas loĝanta reproduktulo kaj endemio de Srilanko. 

Aspekto
Srilanka pendopapago ĉe la Arbara Rezervejo Sinharaja, Srilanko|left|thumb
La Srilanka pendopapago estas malgranda pendopapago, 13 cm longa kun mallonga vosto. Plenkreskulo havas ruĝajn kronon kaj pugon. La nuko kaj dorso havas oranĝecan nuancon. La mentono kaj gorĝo estas palbluaj. La beko estas ruĝa kaj la irisoj estas blankaj.Forshaw (2006). plate 46.

Nematuraj birdoj ne havas la oranĝan nuancon sur la dorso, havas pli obtuzan pugon, kaj havas nur nuancon de oranĝa koloro sur la krono. Ili havas palbluan gorĝon. Ili havas oranĝajn bekojn kaj brunajn irisojn.

Kutimaro
La srilanka pendopapago estas malpli sociema ol kelkaj el siaj parencoj, kaj kutime estas sola aŭ en malgrandaj grupoj ekster la reprodukta sezono. Ĝia flugo estas rapida kaj rekta, kaj la voko estas akra fajfa tvitvit...tvitvit. Ĝi spertas lokajn movojn, ĉefe pelatajn de la havebleco de la fruktoj, semoj, burĝonoj kaj floroj, kiuj konsistigas ĝian dieton.

La srilanka pendopapago estas birdo de malferma arbaro. Ĝi estas strikte arbara, neniam malsupreniranta surgrunden. Ĝi nestas en arbotruoj, kie demetas 2-3 ovojn. Inoj partoprenas en la konstruado de la nesto dum maskloj plejparte restas proksime, observante la inojn. La reprodukta sezono ampleksas la unuan parton de la jaro kaj foje julion-septembron.

 Referencoj 

 Birds of India de Grimmett, Inskipp kaj Inskipp, 


 Eksteraj ligiloj  

Kategorio:Birdoj de Azio
Kategorio:Papagedoj